《贽周参议》
元代·邓雅

秘阁曾看万卷书，文章政事近无如。丰城两剑降妖魅，北极诸星拱帝居。

海宇无疆归正统，朝廷有道用真儒。攀龙直到九天上，附骥何当万里馀。

涸辙久思求活计，侯门那得曳长裾。春风倘借吹嘘力，寒谷春生槁朽苏。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。